বিহারে জঙ্গি অনুপ্রবেশের আশঙ্কা! হাই অ্যালার্ট জারি গোটা রাজ্যে

ওয়েব ডেস্ক : বিহারে (Bihar) জঙ্গি (Terrorist) অনুপ্রবেশের আশঙ্কা! এর জেরে গোটা রাজ্যে জারি করা হল হাই অ্যালার্ট। গোয়েন্দা তথ্য অনুযায়ী, পাকিস্তান (Pakistan) ভিত্তিক জইশ-ই-মোহাম্মদের তিন জঙ্গি নেপালের মাধ্যমে বিহারে প্রবেশ করেছে। এর জেরে বিহারে চাঞ্চল্য ছড়িয়েছে। ইতিমধ্যে জেলাগুলিতে চালানো হচ্ছে কড়া নজরদারি।

গোয়েন্দা সূত্রে খবর, অভিযুক্তদের জঙ্গিদের (Terrorist) নাম হল হাসনাইন আলি, আদিল হুসেইন ও মহম্মদ উসমান। অভিযুক্তরা রাওয়ালপিন্ডি, উমেরকোট ও বাহাওয়ালপুরের বাসিন্দা বলে খবর। জানা যাচ্ছে, ওই জঙ্গিদের পাসপোর্ট সংক্রান্ত সমস্ত তথ্য সামীন্তবর্তী জেলার পুলিশের হাতে তুলে দেওয়া হয়েছে। জঙ্গিদের তৎপরতা রুখতে বাড়ানো হয়েছে নজরদারি। গোয়েন্দা সংস্থাগুলিকে আরও সজাগ থাকতে নির্দেশ দেওয়া হয়েছে। জেলা গোয়েন্দা শাখাকে সন্দেহভাজন কোনও বিষয় চোখে পড়লেই ব্যবস্থা নিতে নির্দেশ দেওয়া হয়েছে প্রশাসনের তরফে।

আরও খবর : ‘অপারেশন নওশেরা নার ৪’, সেনার গুলিতে খতম ২ জঙ্গি

উল্লেখ্য, বিহারের (Bihar) প্রায় ৭২৯ কিলোমিটার খোলা সীমান্ত রয়েছে নেপালের সঙ্গে। সাতটি জেলা সরাসরি এই সীমান্ত বরাবর অবস্থিত। ফলে অনুপ্রবেশ ও চোরাপথে চলাচল রুখতে সবসময়ই বড় চ্যালেঞ্জের মুখে পড়তে হয় নিরাপত্তারক্ষীদের। এর ফলে এবার ভারতে সেই রুট ধরে তিন জঙ্গি ভারতে প্রবেশ করার খবর সামনে এল।

এর আগে মে মাসে ‘অপারেশন সিদুঁর’এর সময় সীমান্ত ও সীমাঞ্চল জেলায় বাড়ানো হয়েছিল কড়া নিরাপত্তা। অন্যদিকে বিহারে আসন্ন বিধানসভা নির্বাচনের আগেও মধুবনী, সীতামঢ়ি, সুপৌল, আরারিয়া, পূর্ব ও পশ্চিম চম্পারণ-সহ একাধিক সীমান্ত জেলায় বাড়ানো হয়েছে টহলদারি। বিভিন্ন গাড়িতে চালানো হচ্ছে তল্লাশি।